# Babe (együttes)

### A Wikipédiából, a szabad lexikonból.

A Babe egy holland női poptrió, amely a 1979 és 1986 között volt népszerű főleg Hollandiában és az NSZK-ban. Az együttes 1982-ben Budapesten is fellépett az újonnan átadott Budapest Sportcsarnok megnyitása alkalmából rendezett diszkógálán Afric Simone és a Vulcano társaságában.

## [szerkesztés] Karriertörténet

A 70-es években az európai popzenében nagyon népszerűek voltak a női együttesek, különösen trió felállásban: az ugyancsak holland Luv mellett a nyugatnémet Silver Convention és az Arabesque, a francia Belle Epoque, vagy a későbbiek közül az A La Carte és a The Flirts nevét érdemes megemlíteni. A Babe felállása a sikeresnek bizonyult receptet követte: három dekoratív, kellemes hangú énekesnő, akik jól mozognak, s fülbemászó slágereket énekelnek. Ez utóbbiakat Peter Koelewijn írta, s ő egyengette a lányok pályafutását is. Első kislemezük Please Me Please Do címmel jelent meg még 1979-ben, de az igazi népszerűséget a következő single, a Never Listen To A Bouzouki Player hozta meg a számukra. A görögös hangvételű vidám dalt annak idején a Magyar Rádió is sokat játszotta. 1980-ban a régi angol népdal, a The Drunken Sailor (A részeg tengerész) diszkóváltozatával arattak újabb jelentős sikert. Ugyanebben az évben tagcserére került sor: Monique Hagemeyer távozott az együttesből, és Irene nevű barátnőjével megalapította a rövid életű Bick & Kinny duót. Monique helyére Margot van der Ven érkezett. 1981-ben az I'm A Rocking Machine című Babe-felvétel lett népszerű Európában. A következő évben újabb tagcserére került sor: Gemma van Ecket Marga Bult váltotta fel, aki a Tulip nevű duóból érkezett a Babe-hez. (Bizonyos netes források szerint erre a tagcserére már 1981-ben sor került.) 1982-ben az Indian Habits című kislemezükkel kerültek fel a toplistára. Noha 1980-ban, 1981-ben és 1983-ban is adtak ki nagylemezeket, inkább a kislemezeik voltak népszerűek. 1984-ben a Dolly The Doll című dalukkal szerepeltek utoljára a slágerlistákon. A 80-as évek közepére már alaposan megváltozott az európai könnyűzenei trend, s a Babe által képviselt hangzás kiment a divatból. Az együttes 1986-ban feloszlott. Marga a következő évben a Rechtop in de wind című dallal indult az Eurovíziós Dalfesztiválon Hollandia képviseletében, s ötödik helyezést ért el.

## [szerkesztés] Tagok

- Rita Van Rooij
- Monique Hagemeyer (1980-ig)
- Gemma van Eck (1982-ig)
- Margot van der Ven (1980-tól)
- Marga Bult (1982-től)

## [szerkesztés] Ismertebb lemezeik

### [szerkesztés] Albumok

- 1980 - Babe
- 1981 - Blitzers
- 1983 - Shop Around

### [szerkesztés] Kislemezek

- 1979 - Never Listen To A Bouzouki Player
- 1979 - Please Me Please Do / The King Is Back
- 1979 - Wonderboy / Billy The Kid
- 1980 - My Malaysia / Billy Joe
- 1980 - Ooh Lala I'm Falling / L.O.V.E.
- 1980 - The Drunken Sailor / The Spanish Shuffle
- 1980 - The Kiss / Tigers Play Too Rough For You
- 1981 - I'm A Rocking Machine / Victory
- 1981 - Mister Blitzer / Kicks After Six
- 1981 - Tick A Tumps My Heart / Watch Out For The Big Jump
- 1982 - Indian Habits / One Touch Too Much
- 1982 - Together In Love Again / S.O.S., Throw Me A Line
- 1983 - Explosive / Shocking
- 1983 - Shop Around / Boomerang
- 1984 - Dolly The Doll / Last Kiss, First Tears
- 1984 - Minnie The Moocher / Daddy Was A Rocker
- 1984 - Tommy (Is A Winner) / Butter And Cheese
- 1984 - Wanna Do (What Mamma Said) / Again And Again
- 1985 - Hot Shot / The Garden Party
- 1985 - Tell Him / I Got You Under My Skin
- 1989 - 4 Gouden Hits

## [szerkesztés] Slágerlistás helyezések Hollandiában

- Please Me Please Do

1979. május 5-től 5. hétig. Legmagasabb pozíció: 21. hely

- Never Listen To A Bouzouki Player

1979. augusztus 11-től 7. hétig. Legmagasabb pozíció: 15. hely

- Ooh Lala I'm Falling

1980. április 12-től 6. hétig. Legmagasabb pozíció: 21. hely

- The Drunken Sailor

1980. június 14-től 8. hétig. Legmagasabb pozíció: 15. hely

- The Kiss

1980. október 4-től 7. hétig. Legmagasabb pozíció: 13. hely

- My Malaysia

1980. december 6-tól 4. hétig. Legmagasabb pozíció: 22. hely

- Mister Blitzer

1981. március 21-től 4. hétig. Legmagasabb pozíció: 22. hely

- Tick A Tumps My Heart

1981. július 18-tól 6. hétig. Legmagasabb pozíció: 16. hely

- I'm A Rocking Machine

1981. december 12-től 5. hétig. Legmagasabb pozíció: 19. hely

- Indian habits

1982. április 24-től 6. hétig. Legmagasabb pozíció: 20. hely

- Together In Love Again

1982. október 9-től 6. hétig. Legmagasabb pozíció: 13. hely

- Explosive

1983. május 14-től 3. hétig. Legmagasabb pozíció: 35. hely

- Shop Around

1983. október 1-től 5. hétig. Legmagasabb pozíció: 22. hely

- Dolly The Doll

1984. január 21-től 5. hétig. Legmagasabb pozíció: 14. hely

A lap eredeti címe "http://hu.wikipedia.org../../../b/a/b/Babe_%28egy%C3%BCttes%29.html"

Kategória: Könnyűzenei együttesek

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- Nederlands